# Lynn Margulis

Lynn Margulis|   |
| Biografía |
| Nacemento | 5 de marzo de 1938  Chicago
 |
| Morte | 22 de novembro de 2011  (73 anos) Amherst
 |
| Educación | Universidade de California, Berkeley  (–1965) Universidade de Wisconsin-Madison  (–1960) Universidade de Massachusetts Amherst   Universidade Harvard   University of Chicago Laboratory Schools (en)    |
| Actividade |
| Campo de traballo | Bioloxía celular  |
| Ocupación | profesora universitaria, microbióloga, bióloga, conferenciante, ecoloxista, botánica, zoóloga, bióloga evolutiva  |
| Empregador | Universidade de Massachusetts Amherst   Universidade de Boston   |
| Membro de | Academia Nacional de Ciencias dos Estados Unidos (1983–) Academia das Artes e das Ciencias dos Estados Unidos  |
| Influencias | Ivan Wallin (pt)   |
| Obra |
| **Obras destacables (1967) On the origin of mitosing cells (en)
 |
| Abreviación dun autor en botánica | Margulis  |
| Arquivos en | * Biblioteca do Congreso dos Estados Unidos de América
 |
| Familia |
| Cónxuxe | Carl Sagan (1957–1965)  |
| Fillos | Dorion Sagan, Jeremy Sagan  |
| Premios |
| * (11 de maio de 2008)  honorary doctor of Syracuse University (en)
* (2008)  Medalha Darwin-Wallace (pt)
* (2007)  doutor honoris causa pola Universidade de Vigo
* (2001)  doutor honoris causa pola Universidade de Valencia
* (2000)  Premio Edimburgo
* (23 de marzo de 1999)  doutor honorário da Institut national polytechnique de Toulouse (pt)
* (1999)  Medalla Nacional de Ciencia
* (1999)  William Procter Prize for Scientific Achievement (en)
* (1998)  Medalla Nevada
* (1978)  Bolsa de estudos Guggenheim
* Public Service Award (en)
* honorary doctorate of the Autonomous University of Madrid (en)
* Doutor honoris causa pola Universidade Autónoma de Barcelona
* Comandante da Orde das Palmas Académicas
 |
|

---

 |
| Descrito pola fonte | V2 archive Lynn Margulis (1938–2011) (en)   |
| Sitio web | geo.umass.edu…  |
|     |

**Lynn Margulis**, nada en Chicago (Illinois) o 5 de marzo de 1938 e finada en Amherst (Massachusetts) o 22 de novembro de 2011, foi unha recoñecida bióloga estadounidense. Esta muller ademais de numerosos estudos (Licenciada na Universidade de Chicago, Doutora pola Universidade de Wisconsin...) tivo moitos títulos e recoñecementos, como a medalla outorgada polo expresidente Bill Clinton en 1999 ou a Medalla Nacional da Ciencia. Formou parte da Natural Academy of Science dende 1983 e da Russian Academy of Natural of Science. Foi nomeada doutora *honoris causa* pola Universidade de Vigo e investida o 26 de xaneiro de 2007.

Desenvolveu o seu traballo como profesora distinguida do Departamento de Xeociencias da Universidade de Massachusetts. Entre os seus numerosos traballos no campo do evolucionismo destacou a súa teoría sobre o paso de células procariotas a células eucariotas (Endosimbiose Serial).

## Traxectoria

Lynn Margulis iniciou os seus estudos de secundaria no instituto Público de Hyde Park, pero cando os seus pais a trasladaron á Escola Laboratorio da Universidade de Chicago, ela volveu ao instituto cos seus antigos amigos. Desta etapa de instituto recordaba con gran cariño a súa mestra de lingua castelá, a señora Kniazza.

Aos 16 anos foi aceptada no programa de adiantados da Universidade de Chicago onde aos 20 anos licenciouse, segundo ela adquiriu o título, un marido (Carl Sagan) e un máis duradeiro escepticismo crítico.

En 1958, continuará a súa formación na Universidade de Wisconsin como alumna dun mestrado e axudante de profesora. Estuda bioloxía celular e Xenética (xenética xeral e xenética de poboacións), mostrando unha grande admiración polo seu mestre James F. Crow *(``Cambiou a miña vida, grazas a el souben que quería estudar xenética´´)*.

Xa se sente atraída polo mundo das bacterias desde o seu comezo que, naquela época, ela dicía que eran consideradas só na súa dimensión de xérmenes de carácter patóxeno e sen interese na esfera do evolucionismo. Lynn comezou a investigar os traballos ignorados e esquecidos para apoiar a súa primeira intuición sobre a importancia do mundo microbiano na evolución. Nos seus diferentes traballos nos guía no que foi a súa investigación e os antecedentes das súas achegas.

As súas achegas a bioloxía e ao evolucionismo son múltiples: describe paso a paso e con concreción a orixe das células eucariotas (a SET, considérase o seu mellor traballo; xunto a K.V. Schwartz clasifica a vida na terra en cinco reinos agrupados en dous grandes niveis: bacterias e eucariotas; formula a súa teoría sobre a simbioxénese e a teoría de importancia desta na evolución; apoia dende o primeiro momento a hipótese de Gaia do químico James E. Lovelock, contribuíndo a ela dende a bioloxía e intentando que adquirise categoría de teoría; realizar unha suma de traballos concretos sobre organismos bacterianos e formas de vida simbiótica... Na última fase da súa vida, traballou na posible orixe dos cilios das espiroquetas.

## Teoría da endosimbiose serial (SET)

*Artigo principal**:* Endosimbiose.
Tras quince intentos fracasados de publicar os seus traballos sobre a orixe das células eucariotas, en 1966 logra que a revista *Journal of Theoretical Biology* acepte e finalmente publique a finais de 1967 o seu artigo *Origin of Mitosing Cells*. Max Taylor, especializado en protistas, mestre na Universidade de British Columbia, foi o que a bautizou co acrónimo SET (*Serial Endosynbiosis Theory*).

Lynn Margulis continuou traballando na súa teoría sobre a orixe das células eucariotas e o que nun principio fora un artigo adquiriu as dimensións dun libro. Novamente fracasou nos seus intentos de publicar, na que entón era a súa editorial (Academia Press) que tras manter o manuscrito cinco meses retido devolvéronlle unha carta onde publicaban o seu rexeitamento sen explicacións. Tras máis dun ano de intentos, o libro publicouse grazas a Yale University Press. Dende entón, a SET abrirase camiño penosamente ata hoxe, que se considera proba nas súas tres cuartas partes.

## Notas

## Véxase tamén

### Outros artigos

* Hipótese Gaia
* Simbiose
* Simbioxénese